text: Læger vil gerne flytte til Tønder - hvis de får en halv mio
  31 august 2012 kl. 11.21
  Region Syddanmark vil gøre noget ekstraordinært for at skaffe læger til Sønderjylland.
  Halvdelen af de praktiserende læger er villige til at flytte til en by som Tønder - hvis de får mere end en halv million kroner ekstra om året for det. 
  Det viser en undersøgelse, som Ugeskrift for læger har foretaget. 
  Mange praksis'er i yderområderne står tomme, og mange praktiserende læger nærmer sig pensionsalderen.
  Derfor vil Region Syddanmark gøre noget ekstraordinært for at skaffe læger til Sønderjylland.
  Eksempelvis 100.000 kroner i flyttetilskud og udbetaling til bolig.
  ? Der er ikke noget tryllemiddel. For det er jo et liv, man vælger. Det handler også om hvorvidt ægtefællen kan få job, om børnene kan bliver passet og om mulighederne for fritidsaktiviteter, siger Frank Ingemann Jensen, chef for regionens praksisafdeling, til JydskeVestkysten.
  